Obra-kontratuen administrazio-klausula partikularren agiria

Prozedura irekia

##### VIII.- SUSPERTZE, ERALDATZE ETA ERRESILIENTZIA PLANEKO SEMaren FUNTSAK

- 42.- BALDINTZA OROKORRAK

Ondoren ezarritako klausulak eta berezitasunak Suspertze, Eraldatze eta Erresilientzia Planaren esparruan Suspertze eta Erresilientzia Mekanismotik datorren finantzaketa jasotzen duten kontratuei aplikatuko zaizkie, kontratuaren baldintza espezifikoen 3.5 klausulan adierazitakoari jarraikiz [« Europar Batasunetik datorren Finantzaketa (SEMaren Funtsak) »].

- 42.1.- Araubide juridikoa

Agiri honen 3. klausulan ezarritako araubide juridikoari dagokionez, honako hauek ere aplikatzekoak izango dira: abenduaren 30eko 36/2020 Errege Lege Dekretua, zeinaren bidez presako neurriak onartzen baitira Administrazio Publikoa modernizatzeko eta Suspertze, Eraldatze eta Erresilientzia Plana gauzatzeko; irailaren 29ko HFP/1030/2021 Agindua, Suspertze, Eraldatze eta Erresilientzia Plana kudeatzeko sistema eratzen duena; eta irailaren 29ko HFP/1031/2021 Agindua, estatuko, autonomia-erkidegoetako eta tokiko sektore publikoko entitateek informazioa eman beharreko prozedura eta formatua ezartzen dituena Suspertze, Eraldatze eta Erresilientzia Planaren osagaietako neurrien mugarri eta helburuak eta neurrion aurrekontua eta kontabilitatea zenbateraino betetzen diren jakiteko jarraipena egiteko.

- 42.2.- Iruzurraren Aurkako Neurrien Plana

Lizitatzaileek proposamenak aurkezteak berekin dakar kontratazio-organoaren Iruzurraren aurkako Neurrien Plana - kontratuaren baldintza espezifikoen xxx klausulan jasotakoa - baldintzarik gabe eta inolako erreserbarik gabe onartzea (izan ere, horren xedapenak oso-osorik betetzera behartuta egongo da), iruzurra, ustelkeria eta interes-gatazkak prebenitu, antzeman eta zuzentzearekin lotutako autonomia-erkidegoko, estatuko eta Europako araudia erabat errespetatuta betiere, bai eta Europar Batasuneko erakundeek beren finantza-interesei buruz hartzen dituzten erabakiei jarraikiz ere. Iruzurraren aurkako Plan hori onartu da zenbait obligazio betez, hain zuzen ere, honako hauek ezarritakoak: Suspertze eta Erresilientzia Mekanismoa ezartzen duen Europako Parlamentuaren eta Kontseiluaren 2021eko otsailaren 12ko 2021/241 (EB) Erregelamenduaren 22. artikulua eta Suspertze, Eraldatze eta Erresilientzia Plana kudeatzeko sistema konfiguratzen duen irailaren 29ko HFP/1030/2021 Aginduaren 6. artikulua, zeinak Suspertze, Eraldatze eta Erresilientzia Planaren neurriak ezartzen parte hartzen duen erakunde erabakitzaile edo betearazle orori iruzurraren aurkako neurrien plan bat edukitzeko betebeharra ezartzen baitio. Nolanahi ere, lizitatzaileek lehia askearen, gardentasunaren eta osotasunaren printzipioak errespetatu behar dituzte lizitazio-fase osoan, bai eta kontratua gauzatzeari eta betetzeari buruzkoak ere, eta, horregatik, kontratazio-espedienteari eragin diezaioketen edozein gatazka-egoera, potentziala edo erreala, berehala jakinarazi beharko diote kontratazio-organoari. Kontratazio-espediente hori eta haren betearazpena Europako Batzordeak, Iruzurraren aurkako Borrokarako Bulegoak, Europako Kontuen Auzitegiak eta Europako Fiskaltzak ezarritako kontrolen eraginpean egongo dira, eta, horretarako, kontratuari buruz eskatutako informazio guztia eskuratzeko aukera emango zaie organo horiei.

- 42.3.- Dokumentazioa zaintzeko betebeharra

Artikulu horretan ezarritako betebeharrari jarraikiz, Europako Parlamentuaren eta Kontseiluaren 2018ko uztailaren 18ko 2018/1046 (EB, Euratom) Erregelamenduaren 132 artikuluaren arabera, kontratistek eta azpikontratistek erregistro bat izango dute, eta finantzaketari buruzko egiaztagiriak, datu estatistikoak eta gainerako agiriak gordeko dituzte bertan, bai eta formatu elektronikoko erregistroak eta dokumentuak ere, saldoa - edo, ordainketa horren ezean, eragiketa - ordaindu eta bost urteko epean. Aldi hori hiru urtekoa izango da finantzaketa 60 000 eurokoa edo txikiagoa bada. Auditoriei, errekurtsoei, auziei, konpromiso juridikoei edo Iruzurraren aurkako Borrokarako Bulegoaren ikerketei buruzko erreklamazioen izapidetzeari buruzko erregistroak eta dokumentuak, bestalde, auditoria, errekurtso, auzi, erreklamazio-izapidetze edo ikerketa horiek amaitu arte gordeko dira. Iruzurraren aurkako Borrokarako Bulegoak egindako ikerketei buruzko erregistro eta dokumentuen kasuan, erregistroak eta dokumentuak gordetzeko betebeharra ikerketa horiek hartzaileari jakinarazi ondoren aplikatuko da.

63

Esp. zk.: